cyanic-selkie/wikianc huggingface dataset:
সবরমতি রিভারফ্রন্ট
ইতিহাস
নদীপ্রবাহের উন্নয়নের জন্য প্রথম প্রস্তাবটি ১৯৬১ সালে শহরটির বিশিষ্ট নাগরিকদের দ্বারা দেওয়া হয়। ফ্রেঞ্চ স্থপতি বার্নার্ড কোহেন 1960 সালের মধ্যে ধরোই বাঁধ থেকে খাম্বাত উপসাগর পর্যন্ত বিস্তৃত সাবরমটি উপত্যকায় একটি পরিবেশগত উপত্যকা নির্মানের প্রস্তাব করেছিলেন। ১৯৬৪ সালে তিনি ৩০ হেক্টর জমির পুনর্নির্মাণের মাধ্যমে সাবমতী রিফ্রন্টের সমন্বিত পরিকল্পনা ও উন্নয়ন প্রস্তাব করেন। গুজরাত সরকারের দ্বারা প্রকল্পটি ১৯৬৬ সালে কার্যকর বলে বিবেচিত হয়। পরবর্তীতে তিনি নিজের প্রস্তাব এবং প্রকল্পটি বাস্তবায়নের পার্থক্য উল্লেখ করে প্রকল্প থেকে নিজেকে দূরে রাখেন।  ১৯৭৬ সালে, রিভারফ্রন্ট ডেভেলপমেন্ট গ্রুপ নির্মাণের জন্য একটি   প্রস্তাব করা হয়। ১৯৯২ সালে, জাতীয় নদী সংরক্ষণ পরিকল্পনা প্রস্তাবে জল দূষণ কমানোর জন্য সিউর এবং পাম্পিং স্টেশন নির্মাণের কথা বলা হয়।
আহমেদাবাদ পৌরসংস্থা (এএমসি) ১৯৯৭ সালের মে মাসে সবরমতি রিভারফ্রন্ট ডেভেলপমেন্ট কর্পোরেশন লিমিটেড (এসআরএফডিসিএল) প্রতিষ্ঠা করেছিল যেটি ভারত সরকারের দ্বারা তহবিলের মোট ₹ ১০ মিলিয়ন (মার্কিন $ ১৬০,০০০) টাকা প্রদান করা হয়ে ছিল নদীপ্রবাহের উন্নয়নের জন্য দিয়েছিল। বিমল প্যাটেলের নেতৃত্বে পরিবেশগত পরিকল্পনা সহযোগিতামূলক (ইপিসি) ১৯৯৮ সালে সম্ভাব্যতার প্রতিবেদন তৈরি করা হয়। প্রাথমিকভাবে এই প্রস্তাবে বলা হয় সুভাষ সেতু থেকে ভানসা ব্যারাজ পর্যন্ত ১০.৪ কিলোমিটার দীর্ঘ রিভারফ্রন্ট নির্মান করা হবে ১৬৪ হেক্টর (৪০০ একর) জমি নদী থেকে পুনোদ্ধার করে। ২০০৩ সালে, প্রকল্পটি ১১.২৫ কিমি প্রসারিত এবং ২০২.৭৯ হেক্টর (৫০১.১ একর) জমি এর পুনঃউদ্ধার হয়েছিল এবং তা দ্রুত কাজ করা হয়েছিল। প্রকল্প আনুমানিক ₹ ১২ (মার্কিন $ 190 মিলিয়ন)  বিলিয়ন খরচ করার জন্য  বাণিজ্যিক এবং আবাসিক উদ্দেশ্যে পুনরুদ্ধারকৃত ভূমি অংশ বিক্রির মাধ্যমে অর্থ আয় করা হয়।   আহমেদাবাদের এইচসিপি ডিজাইন, প্ল্যানিং অ্যান্ড ম্যানেজমেন্ট প্রাইভেট লিমিটেড লিমিটেড প্রকল্পটির প্রধান স্থপতি হিসাবে যোগদান করেছে। জলাভূমি, বন্যা, বাস্তুচ্যুত ঘনবসতিপূর্ণ বাসিন্দাদের পুনর্বাসনের এবং ঘনঘন পুনর্বাসনের সাথে জড়িত সক্রিয় কর্মীদের বিরোধিতার কারণে প্রকল্পটির বেশ কিছু বিলম্ব ঘটেছে।
২০০৫ সালে নির্মাণ শুরু হয়। এর ভারী প্রকৌশল এবং ভূমি পুনরুদ্ধারের কাজ সম্পন্ন হয় এবং নিঃসরণ ব্যবস্থাও ৯০০ কোটি টাকা খরচ করে শেষ হয়। ১৫ আগস্ট ২০১২ তারিখে ১১.৫ কিলোমিটার দীর্ঘ নিম্নমুখী প্রকল্পগুলি সম্পন্ন হয় এবং এর কিছু অংশ জনসাধারণের জন্য উন্মুক্ত করা হয়। এটি উদ্বোধন করেন তারপরের মুখ্যমন্ত্রী নরেন্দ্র মোদী। এর পরে, ধীরে ধীরে জলপ্রবাহ এবং সুযোগ সুবিধা গুলি উন্মুক্ত করা হয়  যখন প্রকল্পের কাজ সমাপ্ত হয়। তারপর থেকে প্রকল্পের বিভিন্ন সুবিধা সক্রিয়ভাবে নির্মাণ অধীনে। মোট ₹ ১১৫২ কোটি টাকা ২০১৪ সালের মধ্যে প্রকল্পে ব্যয় করা হয়।
রিভারফ্রন্ট
নদী চ্যানেলের গড় প্রস্থ ৩৮২ মিটার (১,২৫৩ ফুট) এবং সংকীর্ণ অংশের প্রস্ত ৩৩০ মিটার (১,০৮০ ফুট)। নদীটির বন্যার সম্ভবনাকে প্রভাবিত না করে ২৬৩ মিটার (৮৬৩ ফুট) -এর সমানভাবে চওড়া করা হয় নদীটিকে এবং পূর্ব ও পশ্চিমে নদীর উভয় তীরে উপর ১১.২৫ কিলোমিটার দীর্ঘ নদী প্রাঙ্গণ নির্মাণের জন্য নদী ভূমি পুনরুদ্ধার করা হয়। এটি স্প্ল্যাঞ্জ ছাড়াই ৪৭০,০০০ কিউ ফুট/সেকেন্ড (১৩,০০০ কিউবিক মিটার/সেকেন্ড) ধারণ করতে পারে। মোট ২০২.৭৯ হেক্টর জমি পুনঃদ্ধার করা হয়। পুনর্নির্মাণ করা জমি জনসাধারণের জন্য এবং ব্যক্তিগত উন্নয়নের জন্য ব্যবহার করা হয়। পুনরুদ্ধারকৃত ভূমি ৮৫% এর বেশি পাবলিক অবকাঠামো, বিনোদন পার্ক, ক্রীড়া সুবিধা এবং বাগানগুলির জন্য ব্যবহার করা হবে, আর প্রায় ১৪% বাণিজ্যিক এবং আবাসিক উদ্দেশ্যে ব্যবহার করা হয়েছে।
এটি তীরের ক্ষয় হ্রাস এবং নগরীর নিচুভূমির বন্যা রক্ষার জন্য উভয় তীরে দেয়াল নির্মাণ করে পরিবেশে উন্নতি ঘটায়। নতুন সমন্বিত নিকাশী ও ঝড়-পানি ব্যবস্থার মধ্যে ৩৮ টি প্রাক্তন নিকাশী এবং শিল্পজাত বর্জ্য ভাসনা ব্যারেজের দক্ষিণে নিকাশী পরিস্রুত কেন্দ্রের মধ্যে দিয়ে প্রবাহিত করে। এইভাবে নদীতে জলের দূষণ কমে যায়। নদীতে জলের স্তর ভাসনা ব্যারেজের দ্বারা  বজায় থাকে এবং হারানো জল নর্মদা খাল দ্বারা পুনঃপ্রতিষ্ঠিত হয়। এটি ভূগর্ভস্থ জলের যোগান এবং নদীতে নৌযানের মতো বিনোদনমূলক সুযোগসুবিধা প্রদান করে।  পরিস্রুত নিকাশী জল দ্বারা নদীর জলের পুনঃপ্রতিষ্ঠার পরিকল্পনা রয়েছে।
রাস্তা
উভয় তীরের পাশে রাস্তাগুলি উত্তর-দক্ষিণ দিকের যানবাহনের সহজ গতির জন্য নির্মিত। রাস্তা গুলির সঙ্গো ফুটপাত, পার্কিং ব্যবস্থা এবং সাইকেল ট্রাক সঙ্গে নির্মিত হয়েছে। ভাল চলাচল এবং অ্যাক্সেসের জন্য নদীতে অগ্রসর হওয়া রাস্তাগুলি শক্তিশালী। ওয়েস্ট রিভার ড্রাইভ বা পশ্চিম নদী ড্রাইভটি ২৫ মিটার চওড়া, এটি আশ্রম রোড নামে পরিচিত। পূর্ব নদী ড্রাইভটি শহরটির পূর্ব অংশে উত্তরে উত্তর-দক্ষিণের প্রবেশাধিকার এবং বিমানবন্দরের সঙ্গে সরাসরি সড়ক যোগাযোগ ঘটায়। এটি ৩০ মিটার চওড়া সড়ক।
বিনোদন এবং সুবিধাগুলি
দুই স্তরের নদী তীরর ভ্রমণের পরিকল্পনা করা হয় এবং নিম্নের নদী তীরর ভ্রমণের ইতিমধ্যে নির্মিত হয়। এই ভ্রমণ পথ গুলি পূর্ব দিকে নদী বরাবর ১১.২ কিমি দীর্ঘ  এবং পশ্চিম দিকে ১১.৩ কিলোমিটার দীর্ঘ। নদী তীরর ভ্রমণের পথের প্রস্থ ৬ থেকে ১৮ মি। জলের ব্যবহারের জন্য নিম্ন নদী তীরর ভ্রমণের পথে ৩১ ঘাট নিয়মিত ব্যবধানে নির্মিত হয়েছে। বোটিং স্টেশন বা নৌবিহার কেন্দ্র গুলি  বিনোদনমূলক উদ্দেশ্যে এবং ভবিষ্যতে জল ভিত্তিক পাবলিক পরিবহন জন্য নির্মিত হয়। তিনটি কেন্দ্র ইতিমধ্যে চালু আছে।
৫.০৭ হেক্টর অনুষ্ঠান প্রাঙ্গণ অবকাঠামো সুবিধাগুলির সাথে একটি অনুষ্ঠান স্থল। এটি প্রকল্পের জন্য রাজস্ব উৎস ও বিভিন্ন উদ্দেশ্য জন্য খোলা স্থান হিসাবে কাজ করে। পওর্ঙ্গনটি ৪০,০০০ বর্গ মিটার আকারের এবং ৫০,০০০ এর বেশি লোকের ধারণ ক্ষমতা সম্পূর্ণ। ২০১৪ সালের ফেব্রুয়ারিতে চালু হয় সাতটি ব্লকের ০.৯ হেক্টর লন্ড্রি ক্যাম্পাস। এটি ভূগর্ভস্থ এলাকা এবং পোড়ামাটির উপর শুকানোর সুবিধা। ১৪ টি পাবলিক প্রাশাধনী কক্ষ নির্মাণাধীন রয়েছে।
সবরমতি আশ্রম এছাড়াও নিম্ন নদী ভ্রমণ পথের সাথে সংযুক্ত করা হবে এবং বিদ্যমান পদক্ষেপে একটি অ্যাম্ফিথিয়েটার হিসাবে উন্নত করা হবে। এলিস ব্রিজ এবং নেহেরু ব্রিজের মধ্যে শহরের দেয়ালের সাথে ৩.৩ হেক্টর হেরিটেজ প্লাজাটি শহরটির ঐতিহ্য, ইতিহাস ও সংস্কৃতির প্রদর্শনীর খোলা জায়গা হিসেবে ডিজাইন করা হবে। কিছু ক্রীড়া কমপ্লেক্স প্রস্তাবিত হয়েছে। এখন তিনটি নৌকা বিহার কেন্দ্র নিম্ন স্তরের নদী প্রবাহে নির্মান করা হয়েছে। প্রথমটি সুভাষ সেতুর নিকটবর্তী পূর্বাঞ্চলে অবস্থিত এবং অন্যান্য দুটি স্টেশন যথাক্রমে নেহেরু ব্রিজ ও সরদার ব্রিজের নিকটবর্তী পশ্চিম তীরে অবস্থিত। এএমসি-এর মাননীয় পৌরপ্রধান - শ্রীমতী মানিকবেইন প্যাটেল দ্বারা ২১/০৩/২০১৫ উদ্বোধন হয়, জিপলাইন সুবিধা এনআইডি পিছনে সরদার সেতুতে সাবমতী রিভার ফ্রন্টে একটি আকাশ সফর প্রদান করে। ১১০০ ফুট লম্বা তারে নদীর উপরে ৬০ ফুট উঁচুতে অবস্থিত। একটি উচ্চ গতির কপিকল এবং নিরাপত্তা জোতা সাহায্যে, কেউ নদীর উপর গ্লাইডিং এর রোমাঞ্চ অনুভব করতে পারে। জিপলাইন এর ১৫ মিনিট উপভোগ করার ব্যবস্থা করা হয়েছে। পুনর্নির্মাণ করা জমির প্রায় ২৬% উদ্যান এবং বাগানগুলির জন্য পরিবেশ ও জনস্বাস্থ্যের জন্য ব্যবহার করা হবে। কিছু উদ্যান ইতোমধ্যে নির্মিত এবং প্রসারিত করা হয়েছে, অন্যরা নির্মাণাধীন এবং প্রস্তাবিত। সুভাষ সেতুর পাশে ৬ হেক্টর উদ্যান এবং উসমানপুরের কাছে ১.৮ হেক্টর উদ্যান অক্টোবর ২০১৩ সালে খোলা হয়েছে। ৫ হেক্টর রিভারফ্রন্ট ফুলের উদ্যানে ৩৩০ টি দেশি ও বহিরাগত ফুলের প্রজাতি রয়েছে। এটি ১৮.৭৫ কোটি টাকা ব্যয়ে নির্মিত এবং মার্চ ২০১৬ সালে খোলা হয়। ০.৯ হেক্টর অ্যামেজেশন পার্ক নির্মাণাধীন।
১০.৪ হেক্টর শহুরে বন পাল্লার প্রস্তাবিত, যা আম্বেদকর ব্রিজে দুটি অংশে বিভক্ত হবে। উত্তর অংশ বাগান হিসাবে পরিবেশন করা হবে যখন দক্ষিণ অংশ জীব বৈচিত্র্য পার্ক এতে ১৫,০০০ গাছ থাকবে এবং ১৬৭ কোটি টাকা ব্যয় হবে। খানপুরের ১.৪ হেক পার্ক একটি উদ্যানের পাশাপাশি কনসার্ট এবং বহির্মুখী উদ্দেশ্যে জন্য স্থান হিসাবে প্রস্তাব করা হয়। বেশ কয়েকটি বাজার, বিক্রয় এলাকায় ব্যবসায় এবং অনুষ্ঠান ভিত্তিতে পরিকল্পনা করা হয়। রবীন্দ্র বা গুজরি বাজার, এলিস ব্রিজের আওতায় আনুষ্ঠানিক রবিবারের বাজার গায়কওয়াদ হাভেলীর নিকটবর্তী নতুন স্থানে চলে যায়। খোলা বায়ু বাজারে এলাকাগুলির কার্যকর্ম ব্যবস্থা এবং বিক্রেতাদের জন্য ১৬৪১ প্ল্যাটফর্ম রয়েছে। ২০১৪ সালের ফেব্রুয়ারি মাসে এটি খোলা হয়েছিল। ৫.৭ হেক্টর এক্সপিসিশন সেন্টার, একটি বাণিজ্য-সুষ্ঠু সুবিধা, নদীটির পূর্ব তীরে প্রস্তাবিত। ঊর্ধ্ব নদী তীরের ভ্রমণ পথের  সাথে একটি বাজার হিসেবে ভল্লাবসদন নির্মানের জন্য ০.৫ হেক্টর  প্রস্তাব করা হয়।
প্রস্তাবিত তিনটি স্পোর্টস কমপ্লেক্স হল- নগরস্তরের খেলাধুলার জন্য পালদিতে (৭.১ হেক্টর), পিরানাতে (৪.২ হেক্টর) অনানুষ্ঠানিক ক্রীড়া এবং শাহপুর (২.৩ হেক্টরে)।
শহর এবং এর আশেপাশের প্রেক্ষাপটে তার অবস্থানের উল্লেখসহ সুবিধাগুলি প্রস্তাবিত হয়েছে।
আবাসিক এবং বাণিজ্যিক উন্নয়ন
এসআরএফডিসিএলএল অফিস কমপ্লেক্সটি ₹ ৪৮.৮৩ কোটি টাকা খরচ করে নির্মিত হচ্ছে।
সংরক্ষণ এবং অন্যান্য স্থানে সংরক্ষিত জমির উপর নদী পার্শ্ববর্তী বস্তিগুলি স্থানান্তরিত এবং পুনর্বাসন করা হয়েছে। ১০,০০০ বস্তিবাসীর বাসস্থানের উদ্দেশ্যে প্রায় ৪,০০০ বাড়ি নির্মাণ করা হয়েছে।
সংস্কৃতি
রিভারফ্রন্টটিতে বেশ কয়েকটি গুজরাতি এবং পাশাপাশি বলিউডের (হিন্দি ভাষার চলচ্চিত্র) চলচ্চিত্রের দৃশ্যধারন করা হয়েছে। রিভারফ্রনটি  সবরমতি ম্যারাথন, সবরমতি সাইক্লথন, ফ্লায়ারশো,  আন্তর্জাতিক ঘুড়ি উৎসব এবং এয়ারশো মতো কয়েকটি বার্ষিক অনুষ্ঠান পরিচালনা করে। তারা ক্রমাগত  রানার্স এবং ফিটনেস উৎসাহীদের আকর্ষণ করে।  এখানে বাণিজ্য শো হোস্ট, প্রদর্শনী এবং ব্যক্তিগত বিবাহের অনুষ্ঠান অনুষ্ঠিত হয়।
সমালোচনা ও বিতর্ক
২০০৬ সালের আগস্ট মাসে সবরমতি সর্ব্বোচ জলপ্রবাহ ছিল ২৬০,০০০ থেকে ৩,১০,০০০ ঘন ফুট/সেকেন্ড (৮,৮০০ মিটার / সেকেন্ড) এর মধ্যে ছিল, যা শত শত বস্তি ভাসিয়ে বন্যা সৃষ্টি করেছিল। গুজরাত রাজ্য সেচ বিভাগ ১৯৭৩ সালে ধারই বাঁধের নির্মাণের পূর্বে ৫৫০,০০০ কিউ ফুট /সে (১৬,০০০ মিটার / সেকেন্ড) উচ্চ বিদ্যালয়ে পরিমাপ করে। তাই ৪৭০,০০০ কিউ ফুট / সেকেন্ড (১৩,০০০ মিটার / সেকেন্ড) এর কম ক্ষমতার জন্য প্রকল্পের সমালোচনা করা হয়। নদীর জলের জন্য নর্মদা খালের উপর নির্ভর করতে হয়, ফলে নদীটির বার্ষিক অবস্থা সম্পর্কেও উদ্বেগ রয়েছে।
নদীর তীরে ১০,০০০ টিরও বেশি ঘর বাস্তুচ্যুত ও পুনর্বাসনের বিষয় নিয়ে প্রকল্পটি বেশ কয়েকবার বিলম্বিত হয়েছে। কর্মীদের পক্ষ থেকে আবেদন করার পর, গুজরাত হাইকোর্ট প্রকল্পে হস্তক্ষেপ করেন এবং সঠিক পরিকল্পনা বাস্তবায়ন না হওয়া পর্যন্ত বস্তি ধ্বংস না করার জন্য আদেশ দেন। পুনর্বাসন এবং পুনর্বাসনের পরে সম্পন্ন এবং বিলম্বের জন্য কর্মীদের সমালোচনা সম্মুখীন হয়েছে।
স্বীকৃতি এবং প্রভাব
বেশ কয়েকটি নগরে নদী প্রবাহের উন্নয়নের জন্য সবরমতি রিভারফ্রন্টকে অনুসরণ করতে চেয়েছিল।  এই নগর গুলি হল- বডোদারা, সুরাট, পুনে, বারাণসী, চেন্নাই, নয়ডা।
জন বিমস
জন বিমস (John Beames}; ২১শে জুন, ১৮৩৭ থেকে - ২৪শে মে, ১৯০২ পর্যন্ত ) ব্রিটিশ ভারতের  একজন সরকারি কর্মচারী এবং লেখক ছিলেন। তিনি মার্চ  ১৮৫৯, থেকে ১৮৬১ সালের শেষের দিক পর্যন্ত এবং বাংলায়  ডিসেম্বর ১৮৬১ থেকে তার চাকরির সমাপ্তি ১৮৯৩ পর্যন্ত বাংলায় চাকরি করেন।তিনি ভারতীয় ইতিহাস, সাহিত্য ও ভাষাতত্ত্বের একজন পণ্ডিত ছিলেন। তার মহান কাজটি ছিল ইন্দো-আর্য ভাষাগুলির তুলনামূলক ব্যাকরণ, যা ১৮৭২ থেকে -১৮৭৯ সাল পর্যন্ত  ৩  ভলিউমে  প্রকাশিত হয়ে ছিল । [১] বিমস ১৮৯৩  সালের মার্চ মাসে ভারতীয় সিভিল সার্ভিস থেকে যখন অবসর গ্রহণ করেন ততো দিনে তিনি,  ভারতীয় জীবন সম্পর্কে ব্যাপক জ্ঞান অর্জন করে ফেলেছিলেন এবং ১৮৯৬ সালে তিনি তার কর্মজীবনের একটি বিবরণী লেখার সিদ্ধান্ত নিয়েছিলেন।এই সংকলনটি সর্বপ্রথম ১৯৬১  সালে একটি বেঙ্গল সিভিলিয়ানের স্মারকলিপি হিসাবে প্রকাশিত হয়।
আন্ধারমানিক
আন্ধারমানিক ভারতের পূর্ব দিকে অবস্থিত পশ্চিমবঙ্গ রাজ্যের প্রেসিডেন্সি বিভাগের দক্ষিণ চব্বিশ পরগণা জেলার বিষ্ণুপুর ১ সমষ্টি উন্নয়ন ব্লকের একটি গ্রাম তথা প্রত্নস্থল। গ্রামটি বিষ্ণুপুর থানার অন্তর্গত।
শিবের থান
আন্ধারমানিক গ্রামের ফকিরপাড়ায় একটি প্রাচীন জীর্ণ দক্ষিণমুখী মন্দিরের ধ্বংসাবশেষ অবস্থিত, যা স্থানীয়দের নিকট শিবের থান নামে পরিচিত। উঁচু ভিত্তিভূমির ওপর প্রতিষ্ঠিত এই মন্দিরের তিনদিকের ৭ ফুট উচ্চ দেওয়াল ছাড়া বর্তমানে কিছু অবশিষ্ট নেই। মন্দিরটিতে কাদার গাঁথনিযুক্ত ৮ ইঞ্চি X ৫ ইঞ্চি X ২ ইঞ্চি মাপের ইট ব্যবহৃত হয়েছে। এই মন্দিরের প্রতিষ্ঠাকাল সম্বন্ধে জানা না গেলেও মন্দিরের সামনের দিকের মাটি কাটার সময় আবিষ্কৃত ইস্ট ইন্ডিয়া কোম্পানির একটি ১৮৩৫ খ্রিষ্টাব্দের তামার মুদ্রা দেখে অণুমিত হয় যে, মন্দিরটি ১৮৩৫ খ্রিষ্টাব্দের পূর্বে নির্মিত হয়েছে।
পরিবহন
গ্রামটির উত্তর থেকে দক্ষিণে বিস্তৃত রয়েছে নেপালগঞ্জ-জুলপিয়া সড়ক এবং দক্ষিণ প্রান্তে পূর্ব থেকে পশ্চিমে রয়েছে আমতলা-বারুইপুর সড়ক৷ নিকটবর্তী রেলওয়ে স্টেশনটি হল বারুইপুর জংশন। এটি ব্লক সদর বিষ্ণুপুর থেকে ১২.৮ কিলোমিটার এবং জেলাসদর আলিপুর থেকে ১৫.৬ কিলোমিটার সড়ক দূরত্বে অবস্থিত।
জনতত্ত্ব
২০১১ খ্রিস্টাব্দের ভারতের জনগণনা অনুসারে আন্ধারমানিক গ্রামের জনসংখ্যা ছিলো ৬৬৭৬ জন, যার মধ্যে ৩৩৮৭ জন পুরুষ ও ৩২৮৯ জন নারী, যেখানে ২০০১ খ্রিস্টাব্দে এই পরিসংখ্যান ছিলো মোট ৬১২৭ জনের মধ্যে ৩১৬০ জন পুরুষ ও ২৯৬৭ জন নারী৷ ২০০১ থেকে ২০১১ খ্রিস্টাব্দের মধ্যে গ্রামটির জনসংখ্যা বৃদ্ধির হার ৮.৯৬ শতাংশ৷ প্রতি হাজার পুরুষে নারী সংখ্যা ২০০১ খ্রিস্টাব্দে ৯৩৯ জন থেকে বৃদ্ধি পেয়ে ২০১১ খ্রিস্টাব্দে ৯৭১ জন হয়েছে৷ ৬ বছর অনুর্দ্ধ ৬৮১ জন শিশু, যার মধ্যে ৩৪৩ জন শিশুপুত্র ও ৩৩৮ জন শিশুকন্যা৷ শিশু সংখ্যা সমগ্র জনসংখ্যার ১০.২০ শতাংশ৷ ৬ বছরোর্দ্ধ জনসংখ্যার ৭৪.৪৮ শতাংশ অর্থাৎ ৪৪৬৫ জন যেখানে পুরুষ সাক্ষরতার হার ৮২.১৩ শতাংশ এবং নারী সাক্ষরতার হার ৬৬.৫৯ শতাংশ৷
আবু সাদাত মোহাম্মদ সায়েম
বিচারপতি আবু সাদাত মোহাম্মদ সায়েম (৮ জুলাই ১৯১৬ - ৮ জুলাই ১৯৯৭) ছিলেন বাংলাদেশের একজন প্রখ্যাত আইনবিদ এবং প্রথম প্রধান বিচারপতি। তিনি বাংলাদেশের ৬ষ্ঠ রাষ্ট্রপতি হিসাবে ১৯৭৫ সালের ৬ নভেম্বর থেকে ১৯৭৭ সালের ২১ এপ্রিল পর্যন্ত দায়িত্ব পালন করেন।
প্রারম্ভিক জীবন
আবু সাদাত মোহাম্মদ সায়েম বর্তমান রংপুর জেলায় (তৎকালীন বাংলা প্রদেশের অংশ) ১৯১৬ সালের ৮ জুলাই জন্ম গ্রহণ করেন। তিনি রংপুর জিলা স্কুলে পড়া লেখা করেন এবং পরবর্তিতে কারমাইকেল কলেজে ভর্তি হন। বিচারপতি সায়েম কলকাতা প্রেসিডেন্সি কলেজে পড়ালেখা করেন ও ইউনিভার্সিটি ল' কলেজ থেকে আইনে ডিগ্রি লাভ করেন।
কর্মজীবন
কলকাতা কোর্টে আইনজীবী হিসেবে কাজ করার পর ১৯৪৭ সালে সায়েম ঢাকা চলে আসেন। ঢাকাতে তিনি ঢাকা হাইকোর্টে প্রাকটিস শুরু করেন। বাঙালি রাজনীতিবিদ এ. কে. ফজলুল হকের সাথেও সায়েম কাজ করেন। একসময় তিনি ঢাকা হাই কোর্ট বার এসোসিয়েশনের নির্বাচিত মহাসচিব ও ভাইস-প্রেসিডেন্ট হন। পূর্ব পাকিস্তান আইনজীবী এসোসিয়েশন, পূর্ব পাকিস্তান বার কাউন্সিল এবং ঢাকা বোর্ড অফ দ্যা স্টেট বাংক অফ পাকিস্তানের সদস্য ছিলেন আবু সায়েম। জুলাই ৩, ১৯৬২ সালে সায়েম বিচারপতি হিসেবে নিয়োগ লাভ করেন।
বাংলাদেশের স্বাধীনতা লাভের পর প্রথম প্রধান বিচারপতি হিসাবে আবু সাদাত মোহাম্মদ সায়েমকে নিয়োগ দেয়া হয় এবং বাংলাদেশের প্রথম রাষ্ট্রপতি বঙ্গবন্ধু শেখ মুজিবুর রহমান ১৯৭২ সালের ১২ জানুয়ারি বিচারপতি সায়েমকে শপথ বাক্য পাঠ করান।
রাজনৈতিক জীবন
বাংলাদেশের স্বাধীনতার পর বিচাপতি সায়েমকে ১২ জানুয়ারি ১৯৭২ তে দেশের প্রথম প্রধান বিচারপতির দায়িত্ব দেওয়া হয়। ১৯৭৫ সালের ৩ নভেম্বর এর সামরিক অভ্যুত্থানের পর খালেদ মোশাররফ, শাফায়াত জামিল এবং অভ্যুত্থানকারী কতিপয় সেনা অফিসারের অনুরোধে ৬ নভেম্বর বিচারপতি সায়েমকে দেশের ৬ষ্ঠ রাষ্ট্রপতি হিসেবে নিয়োগ দেওয়া হয়।   রাষ্ট্রপতির দায়িত্ব গ্রহণের পরই তিনি সংসদ ও মন্ত্রিপরিষদ ভেঙ্গে দিয়ে সারাদেশে সামরিক আইন জারি করেন এবং নিজেকে প্রধান সামরিক আইন প্রশাসক ঘোষণা করেন। ১৯৭৬ সালের ২৯ নভেম্বর তিনি প্রধান সামরিক আইন প্রশাসকের দায়িত্ব থেকে অব্যাহতি নিয়ে সেনাপ্রধান জিয়াউর রহমানকে প্রধান সামরিক আইন প্রশাসক নিয়োগ করেন। ১৯৭৭ সালের ২১ এপ্রিল তিনি সেনাপ্রধান জিয়াউর রহমানের হাতে বাংলাদেশের রাষ্ট্রপতির দায়িত্ব দিয়ে অবসর গ্রহণ করেন ।
রচনাবলী
বিচারপতি সায়েম তার আত্মজীবনী লেখেন "বঙ্গভবনে:শেষ অধ্যায়" (১৯৮৮)। এ বইটিতে তিনি ১৯৭৫-১৯৭৭ এর মাঝের দেশের রাজনৈতিক ঘটনাগুলো উল্লেখ্য করেন।
মৃত্যু
বিচারপতি সায়েম ১৯৯৭ সালের ৮ জুলাই ৮১ বছর বয়সে মৃত্যু বরণ করেন।
সংস্কৃত কলেজ ও বিশ্ববিদ্যালয়
সংস্কৃত কলেজ উত্তর কলকাতার কলেজ স্ট্রিট চত্বরের এই শিক্ষাপ্রতিষ্ঠানটিতে সংস্কৃত ভাষা, পালি ভাষা, ভারতীয় এবং বিশ্ব ইতিহাস প্রভৃতি বিষয়ে স্নাতক ও স্নাকত্তোর পর্যায়ে পড়ানো হয়। ২০১৬ খ্রিস্টাব্দে কলেজটি রাজ্য বিশ্ববিদ্যালয়ে উন্নীত হয়েছে পশ্চিমবঙ্গ বিধানসভায় সংস্কৃত কলেজ আইন ২০১৫-এর মাধ্যমে। অতীতে কলেজটি কলকাতা বিশ্ববিদ্যালয়ের আওতায় ছিল।
ইতিহাস
সংস্কৃত কলেজ স্থাপিত হয় ১৮২৪ খ্রিস্টাব্দে। ১৮২৩ খ্রিস্টাব্দের ১৭ জুলাই গভর্নর জেনারেল কর্তৃক গৃহীত এক প্রস্তাবে ইতিপূর্বে বেঙ্গল প্রেসিডেন্সির জন্য জনশিক্ষা সংক্রান্ত একটি সাধারণ কমিটি গঠনের কাজ সক্রিয় বিবেচনাধীন ছিল। কমিটিতে এইচ টি প্রিন্সেপ, মেকলে ও এইচ এইচ উইলসনের মতো প্রাচ্যবিদসহ দশজন সদস্য অন্তর্ভুক্ত ছিলেন। কমিটির সংখ্যাগরিষ্ঠ সদস্যগণ প্রাচ্যদেশীয় বিদ্যা শিক্ষাদানের পক্ষপাতী ছিলেন এবং কলকাতায় সংস্কৃত কলেজ প্রতিষ্ঠার জন্য একটি প্রস্তাব গৃহীত হয়। প্রস্তাবটি রামমোহন রায় এর প্রচণ্ড বিরোধিতার সম্মুখীন হয়। তিনি ১৮২৩ খ্রিস্টাব্দের ১১ ডিসেম্বর তারিখে গভর্নর জেনারেলের নিকট দাখিলকৃত এক স্মারকলিপিতে কমিটির সিদ্ধান্তের ব্যাপারে প্রচণ্ড আপত্তি তোলেন। এর পরিবর্তে তিনি প্রস্তাব করেন যে, সরকারের উচিত ইউরোপে শিক্ষালাভকারী বিদ্বান ব্যক্তিদের নিয়োজিত করার মাধ্যমে অন্যান্য উপযোগী বিজ্ঞানের সঙ্গে গণিত, প্রাকৃতিক দর্শন, রসায়নশাস্ত্র ও অঙ্গব্যবচ্ছেদবিদ্যাকে অন্তর্ভুক্ত করে অধিক উদারবাদী ও জ্ঞানালোকপূর্ণ শিক্ষা ব্যবস্থাকে সম্মুখপানে এগিয়ে নেওয়া এবং প্রয়োজনীয় বইপত্র, সরঞ্জাম ও অন্যান্য যন্ত্রপাতি দ্বারা সজ্জিত একটি কলেজ গড়ে তোলা।
লর্ড আমহার্স্ট অবশ্য এ স্মারকলিপিতে তেমন একটা কর্ণপাত করেননি এবং ১৮২৪ খ্রিস্টাব্দর ১ জানুয়ারি কলকাতার বউবাজার স্ট্রিটে একটি ভাড়া করা বাড়িতে সংস্কৃত কলেজ যাত্রা শুরু করে। প্রারম্ভে শুধু ব্রাহ্মণ ও বৈদ্যদের সংস্কৃত কলেজের ক্লাসে উপস্থিত থাকার অনুমতি দেওয়া হয়। ১৮২৭ খ্রিস্টাব্দর ১ মে প্রথমবারের মতো ইংরেজি ক্লাস, যদিও ঐচ্ছিক ভিত্তিতে, প্রবর্তন করা হয়। বিশিষ্ট শিক্ষাবিদ রামমাণিক্য বিদ্যালঙ্কারের মৃত্যুর পর পণ্ডিত ঈশ্বরচন্দ্র বিদ্যাসাগর ১৮৪৬ খ্রিস্টাব্দর সহকারী সচিব হিসেবে দায়িত্বভার গ্রহণ করেন। সচিব রসময় দত্তের অবসর গ্রহণের পর শিক্ষা পরিষদ সংস্কৃত কলেজকে কলকাতা মাদ্রাসার সমমর্যাদা দেয় এবং বিদ্যাসাগরকে প্রথম অধ্যক্ষ নিয়োগ করে।
প্রতিষ্ঠার সময় থেকে কলকাতা সংস্কৃত কলেজকে এদেশীয় হিন্দু শিক্ষা প্রদান করার জন্য একটি সরকারি প্রতিষ্ঠান হিসেবে কল্পনা করা হয়েছিল। পাঠ্যসূচি ও ছুটির তালিকা প্রণয়ন এবং ব্রাহ্মণ ও বৈদ্যদের ছাড়া অন্য সকল বর্গকে শিক্ষার্থী হিসেবে এ বিদ্যাপীঠে প্রবেশ করতে না-দেওয়া ইত্যাদি বিষয়ে কলেজটি সনাতন ধারার প্রতি এর অনমনীয় আনুগত্য প্রদর্শন করেছে। প্রাকৃতিক দর্শন, ভূবিজ্ঞান ও ইতিহাসের ওপর লিখিত গ্রন্থাবলি বাংলায় অনুবাদের ব্যবস্থা গ্রহণ করা হয়েছিল। শিক্ষাদান কার্যে যে পদ্ধতি অনুসরণ করা হোত তা ছিল ইউরোপীয় ধরনের। উদাহরণ স্বরূপ, অঙ্গব্যবচ্ছেদবিদ্যায়, প্রাণিকুলের নরম অংশসমূহের ব্যবচ্ছেদসহ তৎকালে ইউরোপীয় চিকিৎসা-শাস্ত্রগত মূলনীতিসমূহের আদলে ক্লাসে শিক্ষাদান করা হোত। ১৮৩৫ খ্রিস্টাব্দ কলকাতা মেডিক্যাল কলেজ প্রতিষ্ঠার পর এই বিভাগটি তুলে দেওয়া হয়।
ঈশ্বরচন্দ্র বিদ্যাসাগর
কলেজের অধ্যক্ষ হিসেবে ঈশ্বরচন্দ্র বিদ্যাসাগর প্রতিষ্ঠানটিতে অনেক সংস্কার প্রবর্তন করেন। ১৮৫১ খ্রিস্টাব্দর জানুয়ারি মাসে কায়স্থদের এবং ১৮৫৪ খ্রিস্টাব্দর ডিসেম্বর মাসে সকল সম্মানিত হিন্দুদের জন্য কলেজের দ্বার উন্মুক্ত করা হয়। পরিমিত শিক্ষা ফি প্রবর্তন করা হয় এবং এর সঙ্গে শৃঙ্খলার ও নিয়মিত উপস্থিতির ওপর অধিক গুরুত্ব দেওয়া হয়। একটি আবশ্যিক বিষয় হিসেবে আরো বেশি জোর প্রদান করে ইংরেজি পুনঃপ্রবর্তন করা হয় এবং গণিত বিষয়টি ইংরেজি মাধ্যমে পড়ানোর ব্যবস্থা করা হয়। উপযোগিতার ওপর ভিত্তি করে পাঠক্রম পুরোপুরিভাবে ঢেলে সাজানো হয়। এই কলেজের স্নাতকগণ ডেপুটি ম্যাজিস্ট্রেট পদের জন্য উপযুক্ত বলে সিদ্ধান্ত গৃহীত হয়। এতদিন যাবৎ নবীন শিক্ষার্থীদের নিকট প্রতিবন্ধক বলে প্রমাণিত মুল্যবোধকে প্রতিস্থাপন করতে বিদ্যাসাগর নিজেই সংস্কৃত ব্যাকরণের ওপর দুটি পাণ্ডিত্যপূর্ণ গ্রন্থ রচনা করেন। তার সংস্কারসমূহ একদিক থেকে সংস্কৃত কলেজকে খাঁটি ও গভীর জ্ঞানপূর্ণ সংস্কৃত শিক্ষার আবাস এবং একই সঙ্গে মাতৃভাষায় শিক্ষালাভের উন্নত প্রতিষ্ঠান হিসেবে গড়ে তোলার ব্যাপারে তার স্বপ্নকে বাস্তবায়িত করার উদ্দেশ্যে চালিত হয়। সাধারণ জনগণের মধ্যে ওই বিদ্যা ছড়িয়ে দিতে শিক্ষকবৃন্দকে পুরোপুরিভাবে যোগ্যতাসম্পন্ন হতে হোত।
অন্যান্য ব্যক্তিত্ব
এই কলেজের অধ্যাপকবৃন্দ ও প্রাক্তন ছাত্রদের কৃতিত্বসমূহ জরিপ করলে দেখা যায় যে, তারা শুধু বাংলা সাহিত্য ও সংস্কৃত ভাষাকে সমৃদ্ধই করেননি, বরং কলেজটি প্রতিক্রিয়াশীল চিন্তাধারায় নিমজ্জিত জনসাধারণের মধ্যে প্রচলিত ভ্রান্ত ধারণারও অপনোদন করে। বাংলা ভাষায় প্রথম অভিধান সঙ্কলক রামচন্দ্র তর্কবাগীশ বিধবা বিবাহের ব্যাপারে বিদ্যাসাগরের মতকে পূর্ব থেকেই সমর্থন জানিয়ে আসছিলেন। যিনি এটা প্রথম পালন করেন তিনি হলেন শ্রীশচন্দ্র বিদ্যারত্ন। প্রথম বাংলা সাময়িকী সমাচার দর্পণ প্রকাশিত হওয়ার ব্যাপারে পণ্ডিত জয়গোপাল তর্কালঙ্কারের সাহিত্য প্রচেষ্টার গুরুত্ব অনেক। একজন নামজাদা সংস্কৃত কবি প্রাণকৃষ্ণ বিদ্যাসাগর সাফল্যের সঙ্গে ভবানীচরণ বন্দ্যোপাধ্যায় কর্তৃক প্রতিষ্ঠিত সমাচার চন্দ্রিকা সম্পাদনা করেন। ন্যায় ক্ষেত্রে জয়নারায়ণ তর্কপঞ্চাননের মতো জ্ঞানী ব্যক্তি, বিহারীলাল চক্রবর্তী, ভূদেব মুখোপাধ্যায় ও তারানাথ তর্কবাচষ্পতির মতো সাহিত্যিক, কৈলাসচন্দ্র বিদ্যাভূষণ এর ন্যায় পণ্ডিত, শিবনাথ শাস্ত্রীর মতো সমাজ সংস্কারক এবং এরূপ আরো নাম এই প্রতিষ্ঠানটিকে গৌরবান্বিত করেছে।
বর্তমান অবস্থা
১৯৩০ খ্রিস্টাব্দে দশকব্যাপী দার্শনিক ও ইংরেজি ভাষায় সুপণ্ডিত ডক্টর সুরেন্দ্রনাথ দাশগুপ্ত কলকাতা সংস্কৃত কলেজের অধ্যক্ষ পদে অধিষ্ঠিত ছিলেন। কলা বিভাগটি ইতিপূর্বেই কলকাতা বিশ্ববিদ্যালয়ের অধিভুক্ত হয় এবং কলেজটিতে পালি, প্রাচীন ভারতীয় ও বিশ্ব ইতিহাস এবং ভাষাতত্ত্বের পাঠক্রমসমূহ পড়ানো হোত। সংস্কৃত ছাড়াও প্রাচ্যদেশীয় অথবা টোল বিভাগসমূহ এই কলেজের অবিচ্ছেদ্য অঙ্গ ছিল।
আল-কবির মসজিদ
আল-কবির মসজিদ মানে "মহান মসজিদ" বা সম্ভবত "প্রধান মসজিদ"। এটি উল্লেখ করতে পারে:
হিন্ড হর্ন
"হিন্ড হর্ন" (শিশু ১৭, রাউড ২৮) একটি ঐতিহ্যগত ইংরেজি এবং স্কটিশ লোকগীতি।
সারমর্ম
হিন্দ হর্ন এবং রাজার মেয়ে জিন প্রেমে পড়েন। সে তাকে একটি রূপার কাঠি দেয় এবং সে তাকে একটি হীরার আংটি দেয় এবং তাকে বলে যখন পাথরগুলি ফ্যাকাশে হয়ে যায়, সে তার ভালবাসা হারিয়েছে। একদিন, তার ভ্রমণে, তিনি দেখতে পান যে এটি ফ্যাকাশে হয়ে গেছে এবং তার বাবার দুর্গের উদ্দেশ্যে রওয়ানা হয়। একজন ভিক্ষুক তাকে বলে যে রাজার মেয়ে বিয়ে করতে চলেছে, এবং সে তাকে পোশাকের ব্যবসা করতে রাজি করায়। হিন্ড হর্ন দুর্গে যায় এবং এক কাপ মদ ভিক্ষা করে; যখন রাজার মেয়ে তাকে তা দেয়, তখন সে আংটিটি ভিতরে ফেলে দেয়। সে জিজ্ঞেস করে সে কোথায় পেয়েছে, এবং সে তাকে বলল সে তাকে দিয়েছে। তিনি ঘোষণা করেন যে তিনি তার সুন্দর পোশাকটি ফেলে দেবেন এবং তার সাথে শহর থেকে শহরে ভিক্ষা করবেন এবং তিনি তাকে বলেন যে তার পোশাক কেবল একটি ছদ্মবেশ, তিনি একজন মহান মহিলা হবেন।
সেই সময়ে প্রচলিত ছিল যে যে কোন ভিক্ষুক বিয়ের দিনে কনের কাছ থেকে ভিক্ষা করতে বাড়ির পিছনের দরজায় আসত, সে যা চাইবে তাই পাবে।
বৈকল্পিক
জনপ্রিয় গীতিনাট্যটিতে একটি গল্পের ক্লাইম্যাক্সের চেয়ে সামান্য বেশি কিছু রয়েছে যা বেশ কয়েকটি পাণ্ডুলিপিতে অনেক বড় দৈর্ঘ্যে বলা হয়েছে: ইংরেজি "কিং হর্ন", যার সর্বশেষ অংশগুলি ত্রয়োদশ শতাব্দীর; ফরাসি রোম্যান্স, হর্ন এট রাইমেনহিল্ড; এবং চতুর্দশ শতাব্দীর "হর্ন চাইল্ড এবং মেডেন রিমনিল্ড", এছাড়াও ইংরেজি, কিন্তু ফরাসি সংস্করণের কাছাকাছি।
নায়কের অনুপস্থিতি, প্রত্যাবর্তন, বিবাহের ভোজে ছদ্মবেশে আগমন, এবং কনের ওয়াইন কাপে একটি আংটি ফেলে দিয়ে স্বীকৃতি একটি সাধারণ মোটিফ যা গীতিনাট্য এবং রূপকথা উভয়েই পাওয়া যায়, [৪] যেমন সোরিয়া মোরিয়া ক্যাসেল এবং দ্য রেভেন।
গীতিনাট্যটি উইলিয়াম মাদারওয়েল তার মিনস্ট্রেলসি: প্রাচীন এবং আধুনিক (গ্লাসগো, ১৮২৭) গ্রন্থে প্রকাশ করেছিলেন। এটি মার্কিন যুক্তরাষ্ট্র, দক্ষিণ ইংল্যান্ড, স্কটল্যান্ড এবং কানাডায় সংগ্রহ করা হয়েছিল।
রেকর্ডিং
এটি ব্যান্ডগগস (এখন পাওয়া যায় না) নামীয় এলপি, এবং ম্যাডি প্রাইরের ১৯৯৮ সিডি ফ্লেশ অ্যান্ড ব্লাড এবং ১৯৯৯ লাইভ ব্যালাডস এবং ক্যান্ডেলগুলিতে পাওয়া যাবে।
একটি অভিযোজিত সংস্করণ লিসা শ্নেকেনবার্গারের ২০০৮ অ্যালবাম গানে পাওয়া যাবে যার শিরোনাম দ্য ওল্ড বেগার ম্যান।
ঘুম রেলওয়ে স্টেশন
দার্জিলিং হিমালয়ান রেলওয়ের নির্মাণ ১৮৭৯ সালে শুরু হয় এবং রেলপথটি ৪ এপ্রিল ১৮৮১ সালে ঘুমে পৌঁছে।১৮৭৮ সাল পর্যন্ত, কোলকাতা থেকে দার্জিলিং যাত্রায় ৫ থেকে ৬ দিন সময় লাগত বাষ্প-ইঞ্জিন-চালিত ট্রেন ব্যবহার করে, সাহেবগঞ্জে বাষ্প ফেরি দিয়ে গঙ্গা পার করা, এবং তারপর গরুর গাড়ি এবং পালকি ব্যবহার করা। ১৮৭৮ সালে, শিলিগুড়িকে ভারতের রেলওয়ে মানচিত্রে স্থান দেওয়া হয়েছিল, যা দুদিনের যাত্রা কমিয়ে দেয়। ২০০৭ সালে, কলকাতা থেকে নিউ জলপাইগুড়ি পর্যন্ত ট্রেন যাত্রা (একটি নতুন রেলওয়ে স্টেশন শিলিগুড়ি থেকে  ) প্রায় ১০ ঘন্টা লাগে।তারপরে দার্জিলিং হিমালয়ান রেলওয়ের মাধ্যমে ঘূম বা দার্জিলিং পর্যন্ত ৩ থেকে ৪ ঘন্টা বা সড়ক পথে ৬ থেকে ৭ ঘন্টা সময় লাগে। যারা নিউ জলপাইগুড়ি থেকে দার্জিলিং পর্যন্ত পাহাড়ে ওঠার ধীরগতির ট্রেনে ভ্রমণ করতে আগ্রহী নন তারা দার্জিলিং থেকে ঝুম এবং পিছনের পর্যটন ট্রেনে চড়ে উপভোগ করতে পারেন।
শিলিগুড়ি থেকে ঝুম পর্যন্ত ওঠার পর, ট্রেনটি প্রায় টি নামতে শুরু করে। ফুট (300 মি) দার্জিলিং-এ, প্রথমে বাতাসিয়া (অর্থাৎ বাতাসের জায়গা) থেকে সুন্দর ডাবল লুপ অতিক্রম করুন।
কিছু পর্যটন সাহিত্যে ঘুমকে (মিথ্যাভাবে) বিশ্বের সর্বোচ্চ রেলওয়ে স্টেশন বলে দাবি করা হয়েছে। এটা ছিল না, চিকলা স্টেশন  এ পেরুতে ১৮৭৮ সালে খোলা হয়েছিল। চীন ও তিব্বতের  রেলওয়ে স্টেশন, ২০০৬ সালে খোলা হয়েছে । সুইজারল্যান্ডে, জংফ্রাউবাহন (জেবি) হল  রেলপথ যা  ক্লেইন শেইডেগ থেকে ইউরোপের সর্বোচ্চ রেলওয়ে স্টেশন জংফ্রাউজোচ পর্যন্ত যার (উচ্চতা )।
আসিফ নুরানী
আসিফ নুরানী ( آصف نورانی   ; জন্ম ১৯৪২) একটি পাকিস্তানি সংবাদপত্র এবং টেলিভিশন লেখক।
ব্যক্তিগত জীবন
আসিফ নূরানি ১৯৪২ সালে ভারতের মুম্বাইয়ে জন্মগ্রহণ করেছিলেন। তিনি ধর্মনিরপেক্ষ উর্দুভাষী পরিবারের অন্তর্ভুক্ত। তাঁর পরিবার ১৯৫০ সালে ব্রিটিশ ভারতের বোম্বাই থেকে পাকিস্তানে পাড়ি জমান। তিনি করাচি বিশ্ববিদ্যালয় থেকে ১৯৬৫ সালে ইংরেজি সাহিত্যে স্নাতকোত্তর লাভ করেন। দু'বছর আগে তিনি সহকারী সম্পাদক হিসাবে ইস্টার্ন ফিল্ম পত্রিকায় সাময়িকীতে যোগদান করেছিলেন এবং মাত্র এক বছরে সম্পাদকের পদে উপনীত উঠেছিলেন।
পেশা
নূরানি পাকিস্তানি নেতৃত্বদান এবং মাঝে মাঝে ভারতীয় প্রকাশনা, শিল্প, সাহিত্য এবং সংগীত সম্পর্কিত নিবন্ধগুলিতে অবদান রাখেন। তিনি বই এবং সঙ্গীত রেকর্ডিং পর্যালোচনা করেন। টেলিভিশন এবং রেডিও প্রোগ্রামগুলিতে তিনি উপস্থিত হতেন। তিনি ইংরেজি ও উর্দুতে লেখেন।
তিনি ডন গ্রুপ অফ নিউজপেপারের পরামর্শক হিসাবে কাজ করতেন। তিনি কুলদীপ নয়ারের সাথে টেলস অফ টু সিটিস নামে একটি বই লিখেছেন, ভারতীয় পরিবার, যার পরিবার শিয়ালকোট থেকে দিল্লিতে চলে এসেছিল, আর দেশভাগের সময় আসিফ নূরানী তাঁর পরিবারের সাথে মুম্বাই থেকে পাকিস্তানে পাড়ি জমানোর বিষয়ে লিখেছেন, যখন তাঁর পরিবার সিলকোট থেকে দিল্লি চলে গিয়েছিল? তাঁর বয়স তখন মাত্র আট। উজ্জ্বল পাকিস্তানি ক্রিকেটার শহীদ আফ্রিদিকে নিয়ে তাঁর দ্বিতীয় বইটিও বেশ ভাল বিক্রেতা ছিল। তাঁর মেহদী হাসানের উপর একটি বই, দুটি সিডি সহ একটি গজলের বিরল উপস্থাপনা এবং অন্যটি লোক, চলচ্চিত্র এবং আধা-শাস্ত্রীয় সংখ্যার একটি মেডেল তৃতীয়বারের জন্য প্রযোজনায় আসেন।
পাকিস্তানি ও ভারতীয়দের মধ্যে ঘনিষ্ঠ যোগাযোগের প্রয়োজনের প্রখর ক্রুসেডার এবং তাদের দুই দেশের মধ্যে উষ্ণ সাংস্কৃতিক সম্পর্কের প্রয়োজনে, আসিফ নূরানী বোস্টন, নয়াদিল্লি এবং করাচির বিভিন্ন ফোরামে এই বিষয়ে কথা বলেছেন। তাঁর লেখাগুলিতেও এই বিষয়গুলি একটি পুনরাবৃত্তি থিম হয়ে দাঁড়িয়েছে।
সেমিনোল, ওকলাহোমা
সেমিনোল মার্কিন যুক্তরাষ্ট্রের ওকলাহোমার সেমিনোল কাউন্টির একটি শহর। ২০১০ এর আদমশুমারিতে এই শহরে জনসংখ্যা ছিল ৭,৪৮৮ জন। ১৯২০ এর দশকে তেলের উত্থানের কারণে সেমিনোলে জনসংখ্যার বিশাল বৃদ্ধি ঘটে।
ইতিহাস
এই শহরটি ১৯০৬ সালে টিডমোরের বাসিন্দাদের স্থান পরিবর্তনের জন্য বিকল্প শহর হিসাবে স্থাপন করা হয়েছিল। প্রসঙ্গত টিডমোরে শহরের উত্তরে তখন রেলপথ লাইন স্থাপন করা হয়েছিল। ১৯০৭ সালে ওকলাহোমা অঞ্চল এবং ভারতীয় অঞ্চল মিলিত মার্কিন যুক্তরাষ্ট্রে ওকলাহোমা রাজ্যে পরিণত হয়েছিল, সেখানে মাত্র ২০৬ জন বাসিন্দা ছিল।
বিলহুক
থাম্ব| করাত ব্লেডযুক্ত আধুনিক বিলহুক, [[ফ্রান্স|ফ্রান্সে বুশক্র্যাফ্ট কার্যক্রমে ব্যবহৃত]] থাম্ব| ঐতিহ্যবাহী ডেভন প্যাটার্ন বিলহুক ডব্লিউ গিলপিন দ্বারা তৈরি ১৯১৮ সালে; আসল হাতল প্রতিস্থাপন করা হয়েছে। ১২ ইঞ্চি/৩০ সেমি রুলারের পাশে রাখা বিলহুক বা বিল হুক, যাকে ছাঁটাই ছুরি বা স্পার হুকও বলা হয়, একটি বহুমুখী কাটার সমঞ্জাম যা কৃষি ও বনায়নে কাঠের উপাদান, যা ঝোপঝাড়, ছোট গাছ এবং শাখা কাটার জন্য ব্যাপকভাবে ব্যবহৃত হয়। এটি কাস্তে থেকে আলাদা। এটি সাধারণত ইউরোপে প্রচলিত স্থানীয় নিদর্শনগুলির একটি গুরুত্বপূর্ণ বৈচিত্র্যের সাথে ব্যবহৃত হত। অন্যত্র, এটি স্থানীয়ভাবেও বিকশিত হয়েছিল যেমন ভারতীয় উপমহাদেশে, অথবা ইউরোপীয় বসতি স্থাপনকারীদের দ্বারা আমেরিকা, দক্ষিণ আফ্রিকা এবং ওশেনিয়ার মতো আঞ্চলে প্রবর্তিত হয়েছে।
তাজুল ইসলাম
তাজুল ইসলাম নামটি নিম্নের ব্যক্তিবর্গকে নির্দেশ করতে পারে:
হিশাম কাব্বানী
মুহম্মদ হিশাম কাব্বানী (محمد هشام قباني; জন্ম ২৮ জানুয়ারি ১৯৪৫) হলেন একজন লেবাননীয়–মার্কিন সুফি মুসলিম পণ্ডিত এবং নকশবন্দি তরিকার একজন শেখ। কাব্বানী হিংসাত্মক চরমপন্থার বিরুদ্ধে সামাজিক স্থিতিস্থাপকতা তৈরিতে মুসলিম নেতৃবৃন্দকে পরামর্শ ও উপদেশ দিয়ে থাকেন। মৌলবাদের সমালোচনার কারণে তিনি কিছু মার্কিন মুসলমানদের মাঝে সমালোচিত হন। ২০১২ সালে রয়াল ইসলামিক স্ট্র‍্যাটেজিক স্টাডিজ সেন্টার তাঁকে সবচেয়ে প্রভাবশালী ৫০০ মুসলিমের তালিকায় অন্তর্ভুক্ত করে। তাঁর শিষ্যদের মধ্যে বিশ্বখ্যাত মুষ্টিযোদ্ধা মুহাম্মদ আলী এবং সাবেক ইন্দোনেশীয় রাষ্ট্রপতি সুসিলো বামবাং ইয়ুধনো বিশেষভাবে উল্লেখযোগ্য।
জন্ম ও কর্মপরিধি
কাব্বানী লেবাননের রাজধানী বৈরুত জন্ম গ্রহণ করেন। তার মুর্শিদ মোহাম্মদ নিজাম আদিলের নির্দেশে তিনি ১৯৯০ সালে আমেরীকায় বসতি স্থাপন করেন এবং সেখানে ইসলামিক সুপ্রীম কাউন্সিল অব আমেরীকা (আই এস সি এ) নামক একটি বেসরকারী অলাভজনক সংস্থার পাশাপাশি এক ডজনেরও বেশি তাসাউফ চর্চার কেন্দ্র বা সূফি খানকাহ প্রতিষ্ঠা করেন। তিনি দ্যা ইলিজাহ ইন্টারফেইথ ইনষ্টিটিউট বোর্ড অব রিলিজিয়াস লিডার নামক একটি আন্তর্জাতিক সংগঠনেরও সদস্য।
ফতোয়া
হিসাম কাব্বানী এবং ড. হুমাইরা জিয়াদ (ইসলামিক ষ্ট্যাডিজ, ট্রিনিটি কলেজ, সিটি) যৌথ ভাবে ২০১১ সালে কোরআনের তফসির, হাদিসের বিষদ ব্যাখ্য ও ভাষাতাত্ত্বিক গবেষণার মাধ্যমে কোরআন পারিবারিক সন্ত্রাস ক্ষমা করেনা শীর্ষক এক ফতোয় জারী করেন। কাব্বানী জিহাদ বিষয়ক একটি একটি ফতোয়া প্রকাশ করেন যা আরবীতে অনুবাদ করে আমেরিকান আর্মিরা ইরাকে বিতরণ করেন
যদি রাত পোহালে শোনা যেত
"যদি রাত পোহালে শোনা যেত" হল ১৯৯১ সালের বাংলাদেশী সঙ্গীত অ্যালবাম জনতার নৌকা-এর একটি গান। আধুনিক এই সঙ্গীতের গীতিকার ছিলেন হাসান মতিউর রহমান। মলয় কুমার গাঙ্গুলী রচিত এই গানটি মূলত আলমাস আলীর পরিচালনায় গেয়েছেন। গানটি শেখ মুজিবুর রহমানকে নিয়ে সবচেয়ে জনপ্রিয় গান হিসেবে বিবেচিত হয়ে থাকে। অডিও অ্যালবামের অন্যান্য গানের সাথে গানটি চেনাসুর থেকে প্রকাশিত হয়।
পটভূমি
গায়ক মলয় কুমার গাঙ্গুলীর প্রিয় ব্যক্তিত্ব শেখ মুজিবুর রহমান। শেখ মুজিবুর রহমানকে হত্যার পর তিনি মানসিকভাবে ক্ষতিগ্রস্ত হন। সেই যন্ত্রণা থেকেই মলয় তাকে নিয়ে একটি গান করতে চেয়েছিলেন। ১৯৯০ সালে ফ্রান্সে অনুষ্ঠেয় আওয়ামী লীগের দলীয় সম্মেলনে গান গাওয়ার দায়িত্ব পান তিনি। এরপর তিনি হাসান মতিউর রহমানকে শেখ মুজিবুর রহমান ও শেখ হাসিনাকে নিয়ে একটি করে দুটি গান লিখতে বলেন। মুজিবকে নিয়ে গান লেখা দায়িত্বের দিক থেকে কঠিন ছিল বিধায় তিনি প্রথমে রাজি না হলেও পরে বাধ্য হয়েছিলেন। ভোরবেলায় যখন তার হত্যাকাণ্ডের কথা মনে পড়ল, তখন তিনি গানের কথার জন্য কিছু ধারণা পেয়ে লিখে ফেলেন। তারপর সকালে তিনি মলয় কুমার গাঙ্গুলীর কাছে গিয়ে গানের কথাগুলো দেখান। সঙ্গে সঙ্গে গানটির সুরও করেন মলয়। সেই সম্মেলনে এটি গেয়েছিলেন মলয়। সম্মেলনে উপস্থিত শ্রোতারা গানটি পছন্দ করেন ও প্রশংসা করেন। ১৯৯৬ সালের জুনে বাংলাদেশের সাধারণ নির্বাচনে শেখ হাসিনা বাংলাদেশের প্রধানমন্ত্রী হওয়ার এক বছর পর প্রধানমন্ত্রী সাবিনা ইয়াসমিনকে গানটি গাওয়ার পরিকল্পনা করেন। সে সময় পরিকল্পনা অনুযায়ী ফরিদ আহমেদের পরিচালনায় সাবিনা গানটি গান।
রেকর্ড ও মুক্তি
তৎকালীন সামরিক জান্তার হুমকির ভয়ে ঢাকার কোনো স্টুডিও গানটি রেকর্ড করতে না চাইলে মলয় প্রথমবারের মতো ফ্রান্সে গানটি রেকর্ড করেন। গানটি রেকর্ড করার জন্য সামরিক সরকার মলয় কুমার গাঙ্গুলীকে চাকরি থেকে বরখাস্ত করে ও তার সরকারি বাসভবন থেকে বের করে দেয়। বাংলাদেশে ১৯৯০ সালের গণঅভ্যুত্থানের ফলে হুসেইন মুহম্মদ এরশাদ পদত্যাগ করার পর সাধারণ নির্বাচনের প্রস্তুতি শুরু হয়। এরপর হাসান মতিউর রহমান দ্বিতীয়বারের মতো চেনাসুর লেবেলে গানটি রেকর্ড করেন। জনতার নৌকা শিরোনামের অ্যালবামে গানটি প্রকাশিত হয়। আওয়ামী লীগের নির্বাচনী প্রচারণার অ্যালবাম প্রকাশের পর গানটি জনপ্রিয়তা পায়। অ্যালবামটি ১৯৯১ সালে এত জনপ্রিয় হয়েছিল যে লোকেরা এটির ক্যাসেট কেনার জন্য লড়াইয়ে লিপ্ত হয়।
পুনর্নির্মাণ
কৌশিক হোসেন তাপস পরিচালিত গানটির তৈরি নতুন সংস্করণটি গান বাংলা ও ইউটিউবে ১৫ আগস্ট ২০২১-এ প্রকাশিত হয়।
ঢাকা পাওয়ার ডিস্ট্রিবিউশন কোম্পানি লিমিটেড
ঢাকা পাওয়ার ডিস্ট্রিবিউশন কোম্পানি লিমিটেড (ডিপিডিসি) হল বাংলাদেশের একটি সরকারি মালিকানাধীন বিদ্যুৎ কোম্পানি। এটি বাংলাদেশ সরকারের বিদ্যুৎ, জ্বালানি ও খনিজ সম্পদ মন্ত্রণালয়ের বিদ্যুৎ উন্নয়ন বোর্ডের অধীন এবং এটি প্রধানত ঢাকা দক্ষিণ সিটি কর্পোরেশন ও নারায়নগঞ্জ শহর এলাকায় বিদ্যুৎ পরিসেবা প্রদান করে। এর সদরদপ্তর ঢাকায় অবস্থিত।
ইতিহাস
ঢাকা পাওয়ার ডিস্ট্রিবিউশন কোম্পানি লিমিটেড (ডিপিডিসি) ২৫ অক্টোবর ২০০৫ সালে ১৯৯৪ সালে'র কোম্পানি আইন অনুযায়ী গঠিত হয়। ২০০৭ সাল থেকে ডিপিডিসি তার গ্রাহকদের বিদ্যুৎ সেবা দিয়ে আসছে। ২০০৮ সালে ডিপিডিসি ঢাকা বিদ্যুৎ বিতরণ কর্তৃপক্ষ-ডেসার সকল সম্পদ ও দায় নিয়ে নতুনভাবে বাণিজ্যিক কার্যক্রম শুরু করে। এর সকল শেয়ারের মালিক সরকার।
রূপকল্প ও অভিলক্ষ্য
রূপকল্প : অভিলক্ষ :
ঋতাভরী চক্রবর্তী
ঋতাভরী চক্রবর্তী (জন্ম: জুন ২৬, ১৯৯২) একজন ভারতীয় বাঙালি চলচ্চিত্র নির্মাতা এবং অভিনেত্রী।
প্রাথমিক জীবন
তিনি যখন হাইস্কুলে ছিলেন তখন তার মডেলিং ক্যারিয়ার শুরু করেছিলেন। দশম বোর্ড পরীক্ষার পর তিনি স্টার জলসার জনপ্রিয় ভারতীয় বাংলা ধারাবাহিক ওগো বধু সুন্দরীর মূল চরিত্রে  অভিনয়ের মাধ্যমে টেলিভিশনে প্রথম উপস্থিত হন। উচ্চ বিদ্যালয়ের শিক্ষার্থী হয়েও তিনি ব্যাক টু ব্যাক প্রকল্পে কাজ করেছিলেন। তিনি ইতিহাস ও বাংলা ভাষায় দ্বাদশ বোর্ড পরীক্ষায় সর্বভারতীয় তালিকায় শীর্ষে স্থান পান। হাই স্কুল শেষ করার পরে তিনি যাদবপুর বিশ্ববিদ্যালয়ে ইতিহাসে ভর্তি হন। তার মায়ের দিদা ছিলেন ময়মনসিংহের মুক্তাগাছার আচার্য্য জমিদার পরিবারের বংশধর।
অভিনয় জীবন ও অন্যান্য
তিনি জনপ্রিয় ভারতীয় বাঙালি টেলিভিশন ধারাবাহিক "ওগো বধূ সুন্দরী"-এর নায়িকা হিসাবে টেলিভিশনে তার প্রথম আত্মপ্রকাশ । ২০১১ সালে, তিনি 'তোমার সঙ্গে প্রাণের খেলা' তে তার বড় পর্দার যাত্রা শুরু হওয়ার কথা ছিল কিন্তু চলচ্চিত্রটি মুক্তি পায়নি।
ঋতাভরী তার মা চলচ্চিত্র নির্মাতা শতরূপা সান্যালএর সাথে "এসসিইউডি" নামে একটি চলচ্চিত্র নির্মাতা কোম্পানি চালান, তাদের নির্মমিত চলচ্চিত্র 'নেকেড' এবং 'অনু' জাতীয় চলচ্চিত্রের পুরস্কার পেয়েছে।
২০১৮ সালে, মুক্তি পাওয়া প্রসিত রায়ের ‘পরী’ ছবিতে তিনি কাজ করছেন। এই ছবিতে তার সঙ্গে বলিউড অভিনেত্রী আনুশকা শর্মা, পরমব্রত ও রজত কাপুর ছিলেন। বর্তমানে তিনি চলচ্চিত্র ও বিজ্ঞাপনে কাজ করেছেন। বিজ্ঞাপনের জগতে তার নাম হয়েছে এই মুহূর্ততে তিনি চন্দ্রানী পার্লস, রূপায়ণ জুয়েলার্স, শাহনাজ, রাজলক্ষ্মী জুয়েলার্স, বাজার কলকাতা, ড। পল এর স্কিন ক্লিনিক, নকোডা হ্যালমার্কিং, এএমআরআই ডেন্টাল ক্লিনিক, সানরাইজ মসলা, সিদ্ধা, পিসিও ক্লাব, পরিধান, অরুম জুয়েলার্স, এনকর ইলেকট্রনিক্স, রিমি নায়েক ইন্ডিয়া, রেশম শিল্পী, মানিনী, অনন্যা ইত্যাদিতে কাজ করছেন।
তিনি সম্প্রতি কাজ করেছেন শ্রীমতী ভয়ঙ্করী, শেষ থেকে শুরু ও ব্রহ্মা জানেন গোপন কম্মটি চলচ্চিত্রে।
গুলকি জোশী
কর্মজীবন
তাকে প্রথম দেখা গিয়েছিল জি টিভির ফির সুবাহ হোগি এবং লাইফ ওকে-এর নাদান পারিন্দে ঘর আজা-তে।  তিনি কালারস টিভির এক শ্রিংগার-স্বাভিমান-এ সাওরি এবং জি টিভির পিয়া আলবেলায় নয়নার ভূমিকায় অভিনয় করেছেন।  তিনি &TV-এর পৌরাণিক নাটক পরমাবতার শ্রী কৃষ্ণ-এ দেবকী চরিত্রে অভিনয় করেছিলেন।  তিনি এমএক্স প্লেয়ারের ভাউকাল-এ একজন রিপোর্টারের ভূমিকায় অভিনয় করেছিলেন।
তিনি মঞ্চ নাটকেও অভিনয় করেছেন এবং থিয়েটার সার্কিটে সক্রিয় রয়েছেন।
২০১৯ সালে, তাকে জি থিয়েটারের পুরুষ নাটকে আশুতোষ রানার বিপরীতে অম্বিকা চরিত্রে অভিনয় করতে দেখা গেছে।
২০২০ থেকে ২০২৩ সাল পর্যন্ত, তিনি লখনউ ভিত্তিক একজন মহিলা পুলিশ S.H.O. সনি সাব এর ম্যাডাম স্যারে হাসিনা মল্লিক।
দীপন
এসআই পদ্ধতিতে এর একক লাক্স (lx) বা এর সমতুল্য হলো প্রতি বর্গমিটারে লুমেন এর পরিমাণ (lm·m−2) দ্বারা পরিমাপ করা হয়। সিজিএস পদ্ধতিতে দীপনের একক ফোট, এটি ১০,০০০ লাক্সের সমান। ফুট-ক্যান্ডেল দীপনের একটি অ-মেট্রিক একক এবং এটি আলোকচিত্রশিল্প এর ক্ষেত্রে ব্যবহৃত হয়।
দীপনকে আগে প্রায়শই উজ্জ্বলতা বলা হত তবে এই শব্দটি অন্যান্য ব্যবহারের ক্ষেত্রে (যেমন ঔজ্জ্বল্য বোঝায়) বিভ্রান্তি তৈরি করে। "উজ্জ্বলতা" কখনই পরিমাণগত বর্ণনার জন্য ব্যবহৃত হয় না তবে কেবল শারীরবৃত্তীয় সংবেদনের অপরিমাণগত উল্লেখ এবং আলোর উপলব্ধির জন্য ব্যবহৃত হয়।
মানুষের চোখ ২ ট্রিলিয়ন-ভাঁজ সীমার চেয়ে কিছু উচ্চ সীমা পর্যন্ত দেখতে সক্ষম: নক্ষত্রের আলোতে অর্থাৎ 5 লাক্স আলোতে সাদা বস্তুর উপস্থিতি কিছুটা স্পষ্ট হয় এবং উজ্জ্বল প্রান্তে ১০৮ লাক্স বা সরাসরি সূর্যের আলোতে যা দেখা যায় তার চেয়ে ১০০০ গুণ বড় লেখা পড়া সম্ভব হবে যদিও এটি খুব বেশি অস্বস্তিকর এবং দীর্ঘস্থায়ী আফটারইমেজ প্রভাবের কারণ হতে পারে।
জ্যোতির্বিজ্ঞান
জ্যোতির্বিজ্ঞানে পৃথিবীর বায়ুমন্ডলে নিক্ষিপ্ত আলোকিত তারাসমূহ তাদের উজ্জ্বলতার পরিমাপ হিসাবে ব্যবহৃত হয়। প্রচলিত এককসমূহ দৃশ্যমান মণ্ডলীর আপাত মান হয়। নিম্নোক্ত সূত্রটি ব্যবহার করে ভি-ঔজ্জ্বল্যের মাত্রা লাক্সে রূপান্তর করা যেতে পারে এখানে Ev লাক্সে দীপন মান, এবং Mv হচ্ছে আপাত মান। বিপরীত রূপান্তর হলো
রমন গবেষণা প্রতিষ্ঠান
১৯৪৮ সালে ব্যাঙ্গালোরে রমণ গবেষণা প্রতিষ্ঠান স্থাপিত হয়। বৈজ্ঞানিক গবেষণার অর্থে প্রতিষ্ঠা হওয়া এই প্রতিষ্ঠানটি প্রথমে স্যার সি ভি রমন নিজেই রক্ষণাবেক্ষণ করতেন, তবে বর্তমানে এটি ভারত সরকারের অধীস্থিত।
গবেষণা
মূল গবেষণার বিষয়সমূহ –
সংগ্রহ
স্যার সি ভি রমনের দ্বারা সংগৃহীত যথেষ্ট পরিমাণ পদার্থ, খনিজ লবণ, শিলার নমুনা এই প্রতিষ্ঠানটির সংগ্রহে রাখা হয়েছে। সি ভি রমনের সময়কালে বহু নামকরা বিজ্ঞানী প্রতিষ্ঠানটিতে এসেছিলেন, যার মধ্যে জে ডি বার্ণেল, ই সি বালার্ড, পি এম এস ব্লেকেট, সি জি ডারউইন, পি এ এম ডিরাক, জি গেমৌ অন্যতম।
লেনিনবাদ
লেনিনবাদ হচ্ছে সাম্রাজ্যবাদ এবং শ্রমিক-বিপ্লবের যুগের মার্কসবাদ। আরো সঠিকভাবে বলতে গেলে বলতে হয়, লেনিনবাদ হচ্ছে সাধারণভাবে শ্রমিক-বিপ্লবের মতবাদ ও রণকৌশল এবং বিশেষভাবে এটি হচ্ছে শ্রমিক শ্রেণির একনায়কত্বের মতবাদ ও রণকৌশল। অন্যভাবে বলতে গেলে লেনিনবাদ হলও সাম্রাজ্যবাদ ও শ্রমিক বিপ্লবের যুগ, উপনিবেশিক ব্যবস্থা ধ্বসে পড়ার যুগ, পুঁজিবাদ থেকে সমাজতন্ত্রে মানবজাতির উত্তরণ, বিশ্বায়তনে সমাজতন্ত্র ও সাম্যবাদে জয়যাত্রার যে যুগ, সেই যুগের মার্কসবাদ। বৈপ্লবিক তত্ত্বে লেনিনের অবদান এতোই বিপুল যে উত্তরকালে তার নাম হয়েছে মার্কসবাদ-লেনিনবাদ। মার্কসবাদ-লেনিনবাদ হলও সারা বিশ্বের প্রলেতারিয়েতের আন্তর্জাতিক মতবাদ। স্তালিনের মতে, ‘সাম্রাজ্যবাদ ও সর্বহারা বিপ্লবের যুগে লেনিনবাদই হল মার্কসবাদ’।
সমালোচনা
এটির বাস্তবিকতা নিয়ে সন্দেহ আছে কারণ, বর্তমান অর্থলোলুপ স্বার্থপর গোষ্ঠীর সংক্রামণ সর্বত্র তাই একে প্রয়োগ করা এখন অসম্ভব।
বহিঃসংযোগ
ভ্লাদিমির লেনিনের গুরুত্বপূর্ণ লেখা:
Other thematic links:
ঘাস স্টিচার
থাম্ব| ঘাস স্টিচার ঘাস স্টিচার হল একটি বাগান করার সরঞ্জাম যা প্রাথমিকভাবে লন মেরামত এবং লনের মাটিতে বায়ুচলাচল করাতে ব্যবহৃত হয়। সাধারণ ব্যবহারের মধ্যে রয়েছে মাটির পৃষ্ঠকে উত্তেজিত করে আগাছা নিয়ন্ত্রণ করা, মাটি আলগা করা এবং ঘাসের বীজ ছড়ানোর আগে মাটি প্রস্তুত করা। একটি হাতিয়ার হিসাবে এটি হাতে ধরে রাখা হয় এবং দাঁড়িয়ে থাকার সময় ব্যবহার করার জন্য নকশা করা এবং কাঁটাযুক্ত চাকাগুলিকে মাটির উপরে আগে পিছে ঠেলে দেওয়া হয়।
ঘাস সেলাই বাগান চাষীদের সাথে তুলনীয়। চাষীরা যখন ফসল বা আলংকারিক গাছের জন্য মাটি পর্যন্ত দেয়, তখন ঘাস সেলাই ঘাসের বীজ বপনের জন্য একটি আদর্শ বীজতলা তৈরি করে।
এমেলিন প্যাঙ্কহার্স্ট
এমেলিন প্যাঙ্কহার্স্ট (Emmeline Pankhurst) একজন ব্রিটিশ রাজনৈতিক কর্মী ছিলেন। তিনি যুক্তরাজ্যে নারীর ভোটাধিকার আন্দোলনের জনক হিসেবে স্মরণীয় হয়ে আছেন। ১৯৯৯ সালে মার্কিন সাময়িকী টাইম তাঁকে বিংশ শতাব্দীর সর্বাধিক গুরুত্বপূর্ণ ১০০ জন ব্যক্তির একজন হিসেবে স্বীকৃতি দেয়। টাইম-এর ভাষ্যমতে, "তিনি আমাদের সময়ের নারীদেরকে একটি ভিন্ন ছাঁচে গড়ে তুলতে সক্ষম হয়েছেন" এবং "সমাজকে একটি নতুন ধারায় এমনভাবে তিনি উন্নীত করতে সক্ষম হয়েছেন যে, আমাদের সেই অতীতের নারীবিদ্বেষী সমাজকাঠামোয় ফিরে যাওয়া সম্ভব নয়।" প্যাঙ্কহার্স্ট তাঁর সহিংস কলাকৌশলের জন্য ব্যাপকভাবে সমালোচিত হয়েছেন। তা সত্ত্বেও তাঁর অবদান যুক্তরাজ্যে নারীর ভোটাধিকার আদায়ে অপরিহার্য বিবেচিত হয়।
প্যাঙ্কহার্স্ট ম্যানচেস্টার নগরীর মস সাইড ডিস্ট্রিক্ট এলাকায় একটি রাজনৈতিকভাবে সক্রিয় পরিবারে জন্মগ্রহণ করেন। তিনি বিবাহিত এবং অবিবাহিত নারীদের ভোটাধিকার আদায়ের লক্ষ্যে গঠিত দল "উইমেনস ফ্র্যাঞ্চাইজি লিগে" যোগ দেন। এই সংগঠনটি ভেঙে পড়লে প্যাঙ্কহার্স্ট তার বন্ধু বামপন্থী কেইর হার্ডির সহযোগিতায় ইনডিপেন্ডেন্ট লেবার পার্টিতে যোগ দেবার চেষ্টা করেন, কিন্তু নারী হওয়ার কারণে তিনি সদস্যপদ লাভে ব্যর্থ হন। দরিদ্র আইন বোর্ডের সদস্য (পুওর ল গার্ডিয়ান) হওয়ার সময় তিনি ম্যানচেস্টারের বিভিন্ন কর্মশালায় কাজের মানহীন পরিবেশ দেখে স্তম্ভিত হয়ে যান।
১৯০৩ সালে প্যাঙ্কহার্স্ট নারীদের সামাজিক ও রাজনৈতিক সংগঠন (ডব্লিউএসপিইউ) প্রতিষ্ঠা করেন, যা "কথায় নয়, বরং কাজে বিশ্বাসী ছিল।" এই দলটি নিজেদের সকল প্রকার রাজনৈতিক সংগঠনের সাথে যোগাযোগ করা থেকে বিরত রেখেছিল। জানালা ভাঙা, পুলিশ অফিসারদের আক্রমণ করাসহ নানাবিধ সহিংস পন্থা অবলম্বনের জন্য এটি পরিচিতি লাভ করে। প্যাঙ্কহার্স্ট এবং তাঁর কন্যারা এজন্য প্রায়ই কারাদণ্ডে দণ্ডিত হতেন। কারাগারে গিয়ে নারীদের অধিকার আদায়ের জন্য তাঁরা অনশন করতেন। সেখানে অনেক সময় তাঁদেরকে জোর করে খাওয়ানো হত। প্যাঙ্কহার্স্টের জ্যেষ্ঠ কন্যা ক্রিস্টাবেল ডব্লিউএসপিইউ-এর নেতৃত্ব গ্রহণ করলে সরকার ও দলের মধ্যে সম্পর্কের অবনতি হতে থাকে। পরবর্তীতে প্যাঙ্কহার্স্টের কন্যা সিলভিয়া ও অ্যাডেলা দল ছেড়ে চলে যান।
১৯১৪ সালে প্রথম বিশ্বযুদ্ধ শুরু হলে এমেলিন এবং ক্রিস্টাবেল সব ধরনের সহিংসতায় ইতি টানার জন্য আহবান জানান। তাঁরা মহিলাদের শিল্পোৎপাদন এবং সক্রিয়ভাবে যুদ্ধে অংশগ্রহণ করতে উদ্বুদ্ধ করেন। এভাবে তারা হোয়াইট ফেদার আন্দোলনের মুখপাত্র হিসাবে সুনাম অর্জন করেন। ১৯১৮ সালের জনপ্রতিনিধিত্ব আইনে ২১ বছরের ঊর্ধ্বে সকল পুরুষ এবং ৩০ বছরের ঊর্ধ্বে সকল নারীকে ভোটাধিকার দেওয়া হয়। প্রথম বিশ্বযুদ্ধে ব্যাপক প্রাণহানির ফলে পুরুষরা যাতে সংখ্যালঘু ভোটারে পরিণত না হয়, সেজন্যই এ ব্যবধান রাখা হয়।
বলশেভিকবাদের প্রভাবে ভীত হয়ে প্যাঙ্কহার্স্ট কনজারভেটিভ পার্টিতে যোগ দেন। ১৯২৭ সালে হোয়াইট চ্যাপেল এবং সেন্ট জর্জেস আসনে তিনি প্রতিদ্বন্দ্বিতা করেন। ২ জুলাই ১৯২৮ সালে সরকার ২১ বছরের নারীদের ভোটাধিকার প্রদান করে। এর দুই সপ্তাহ আগে ১৪ জুলাই তিনি শেষনিঃশ্বাস ত্যাগ করেন। তাঁর স্মরণে পার্লামেন্ট সংলগ্ন ভিক্টোরিয়া হাউস গার্ডেনে একটি মূর্তি নির্মাণ করা হয়।
প্রারম্ভিক জীবন
১৮৫৮ সালের ১৫ই জুলাই ম্যানচেস্টারের মস সাইড ডিস্ট্রিক্টের স্লোন স্ট্রিটে এমেলিয়ার জন্ম। কিন্তু এমেলিয়া তার জন্মতারিখ ১৪ই জুলাই বলে উল্লেখ করেন। তার মা সোফিয়ার পূর্বপুরুষ আইল অব ম্যান হতে আগত। সেখানে তারা সামাজিক বিশৃঙ্খলা ও মানহানির দায়ে অভিযুক্ত হন। প্রসঙ্গত আইল অব ম্যান ১৮৮১ সালে বিশ্বে সর্বপ্রথম নারীদের ভোটাধিকার প্রদান করে। তার পিতা রবার্ট গোল্ডেনও রাজনৈতিক পরিবার থেকে উঠে আসেন। রবার্টের মা অ্যান্টি কর্ন ল লিগের সদস্য ছিলেন এবং বাবা পিটারলুতে সরকারবিরোধী বিক্ষোভে অংশ নিয়েছিলেন।
প্যাঙ্কহার্স্ট ছোটবেলা থেকেই প্রচুর বই পড়তেন,কিন্তু তিনি ভাইদের মত প্রাতিষ্ঠানিক লেখাপড়ার সুযোগ পাননি। তার বাবা-মা নারীর ভোটাধিকারে বিশ্বাস করলেও নারীরা পুরুষের সমকক্ষ হতে পারবে - এ কথা বিশ্বাস করতেন না। একদিন প্যাঙ্কহার্স্ট ঘুমের ভান করে বিছানায় পড়ে ছিলেন। তখন তিনি তার বাবাকে বলতে শুনেন, "আহা রে বেচারি ছেলে হয়ে জন্মাল না। "
রবার্টের পরিবার দাসপ্রথা তীব্রভাবে বিরোধিতা করতেন। এমেলিন ছোটবেলায় দাসদের মুক্ত করার জন্য অর্থ সংগ্রহের কথা আত্মজীবনীতে লিখেছেন।
এমেলিনের মা "উইমেনস সাফ্রেজ জার্নালস" পড়তেন।এরই সুবাদে এমেলিন এর সম্পাদিকা লিডিয়া বেকারের প্রতি আকৃষ্ট হন। লিডিয়া বেকার একদা তার শহরে এলে তিনি তার বক্তব্য শুনতে ছুটে চলে যান। সে দিন থেকেই, এমেলিনের নিজের ভাষায় - "আমি ভোটাধিকার আন্দোলনে শরীক হয়ে গেলাম।"
বিবাহ
১৮৭৮ সালের শরৎকাল। এমেলিনের বয়স তখন বিশ বছর। তখন তার সাথে ৪৪ বছর বয়স্ক রিচার্ড প্যাঙ্কহার্স্টের দেখা হয়। প্যাঙ্কহার্স্ট নারীর ভোটাধিকার, মত প্রকাশের স্বাধীনতা এবং শিক্ষা সংস্কারে বিশ্বাসী ছিলেন। পূর্বে চিরকুমার থাকার সংকল্প গ্রহণ করলেও এমেলিনকে দেখে তিনি মুগ্ধ হয়ে যান। এমেলিনের মা সোফিয়া তাদের সম্পর্ক মেনে নিতে পারেননি।
সোফিয়ার মৃত্যুর পর এমেলিয়া রিচার্ডের সাথে আনুষ্ঠানিক বিবাহবন্ধনে আবদ্ধ হতে অস্বীকৃতি জানান। রিচার্ড তখন তাকে বলেন, বিয়ে না করলে তিনি কখনোই নারীর ভোটাধিকার আন্দোলনের অংশ হতে পারবেন না। অগত্যা এমেলিন পেন্ডলটনের সেন্ট লেকস চার্চে ১৮৭৯ সালের ১৮ ডিসেম্বর রিচার্ডকে বিয়ে করেন।
এমেলিন পাঁচ সন্তানের জন্ম দিলেও তিনি এবং রিচার্ড মনে প্রাণে বিশ্বাস করতেন যে, তাকে গৃহবধূ হয়ে ঘরের কাজ করা মানায় না। পরবর্তীতে রিচার্ড বামপন্থী মতবাদে দীক্ষিত হলে এমেলিনের বাবার সাথে তার দ্বন্দ্ব সৃষ্টি হয়। তারপর তারা লন্ডন চলে যান। লন্ডনে প্যাঙ্কহার্স্ট বোন মেরি জেনকে সঙ্গে নিয়ে এমারসন ফেব্রিকস নামে একটি কাপড়ের দোকান খুলেন।
প্যাঙ্কহার্স্টের ছেলে ফ্রান্সিস অনুন্নত পয়ঃনিষ্কাশন ব্যবস্থার কারণে মৃত্যুবরণ করলে তারা রাসেল স্কয়ারে চলে যান। তার বাড়িটি সমাজসংস্কারকদের একটি অন্যতম পীঠস্থান হয়ে উঠেছিল। দাদাভাই নওরোজি, লুই মিশেল, হার্বার্ট ব্যারোস ছিলেন তাদের মধ্যে অন্যতম।
উইমেনস ফ্র্যাঞ্চাইজি লিগ
নারীদের ভোটাধিকার আদায়ের লক্ষ্যে গড়ে ওঠা প্রথম সংগঠন "জাতীয় নারী ভোটাধিকার সংঘ" ১৮৮৮ সালে বিভক্ত হয়ে পড়ে। সংখ্যাগরিষ্ঠ সদস্য রাজনৈতিক দলগুলোর সাথে সংশ্লিষ্ট অন্যান্য সংগঠনকে স্বীকৃতি জানালে লিডিয়া বেকার এবং মিলিসেন্ট ফোসেট ক্ষুব্ধ হয়ে "ওল্ড রুলস গ্রুপ"নামে একটি নতুন উপদল প্রতিষ্ঠা করেন। প্যাঙ্কহার্স্ট অবশ্য দলের মূল ধারা, বা "নিউ রুলস গ্রুপ"এর সাথে নিজেকে সংশ্লিষ্ট করেন। তবে নিউ রুলস গ্রুপ বিবাহিত নারীদের ভোটাধিকার দানে দ্বিধা প্রকাশ করলে প্যাঙ্কহার্স্ট ঐ দল ছেড়ে বিবাহিত ও অবিবাহিত নারী উভয়েরই অধিকার আদায়ের লক্ষ্যে উইমেনস ফ্র্যাঞ্চাইজি লিগ প্রতিষ্ঠা করেন ।
১৮৮৯ সালের ২৫শে জুলাই তার বাসভবনে সর্বপ্রথম এর সভা আয়োজিত হয়। ক্রমেই সংগঠনটি উগ্রবাদী রূপ ধারণ করলে অনেকেই ঐ দল ছেড়ে চলে যান। এক বছরের মধ্যেই সংগঠনটির অবলুপ্তি ঘটে।
ইনডিপেন্ডেন্ট লেবার পার্টি
নানারকম আর্থিক সমস্যার মুখে পতিত হয়ে প্যাঙ্কহার্স্ট পরিবার লন্ডন ছেড়ে ম্যানচেস্টার চলে যায়। ম্যানচেস্টার থাকাকালীন তিনি লিবারেল পার্টির নারী শাখা "উইমেনস লিবারেল ফাউন্ডেশন"-এ যোগ দেন। পরবর্তীতে বামপন্থী কেইর হার্ডির সাথে তার বন্ধুত্বপূর্ণ সম্পর্ক গড়ে উঠলে তিনি এই দল ছেড়ে ইন্ডিপেনডেন্ট লেবার পার্টি(আইএলপি)-তে যোগ দেবার জন্য আগ্রহ জানান। নারী হওয়ার কারণে এর স্থানীয় সদস্যপদ পেতে ব্যর্থ হলেও তিনি কেন্দ্রীয় সদস্যপদ পান। আইএলপি পুনঃসংগঠনে তার ভূমিকা ছিল অনস্বীকার্য।
প্যাঙ্কহার্স্ট পরবর্তীতে পুওর ল গার্ডিয়ান হিসেবে দায়িত্ব পালন করেন এবং চাকরির অংশ হিসেবে প্রায়ই তিনি বিভিন্ন কারখানা পরিদর্শনে যেতেন।সেখানে নারীদের দুর্দশা তাকে ব্যথিত করে।
বোগার্ট হল ক্লতে সভা-সমাবেশ আয়োজনে আইনি নিষেধাজ্ঞা থাকা সত্ত্বেও প্যাঙ্কহার্স্ট সভা আয়োজন করায় তিনিসহ মোট তিনজনের বিরুদ্ধে মামলা হয়। প্যাঙ্কহার্স্টের স্বামী রিচার্ড তাকে এই আইনি লড়াইয়ে সহায়তা করেন। বাকি দুইজন দণ্ডিত হলেও ম্যাজিস্ট্রেট প্যাঙ্কহার্স্টকে মামলা থেকে অব্যাহতি দেন।
রিচার্ডের মৃত্যু
আইনি লড়াইয়ের সময় রিচার্ডের শরীর মারাত্মকভাবে অসুস্থ হয়ে পড়ে। পেটে ব্যথা,গ্যাস্ট্রিক আলসারসহ নানা রোগে তিনি আক্রান্ত হন। ১৮৯৮ সালের জুনে এমেলিন বন্ধুর সাথে দেখা করতে সুইজারল্যান্ড যান। এসময় রিচার্ডের টেলিগ্রাম আসে - "প্রিয়া, আমার শরীরটা ভালো নেই। তুমি ইংল্যান্ড ফিরে এস। " ইংল্যান্ড ফেরার পথে ট্রেনে ৬ জুন তিনি খবরের কাগজে স্বামীর মৃত্যুসংবাদ পান।
নারীদের সামাজিক ও রাজনৈতিক সংগঠন(ডব্লিউএসপিইউ)
শুরুতে এর কার্যপদ্ধতি সহিংস ছিল না। এটি প্রতিষ্ঠালগ্নে শোভাযাত্রা আয়োজন করত এবং "নারীদের জন্য ভোট" নামক ক্রোড়পত্র প্রকাশ করত। ১১৯০৫ সালের ১২ মে নারীদের ভোটাধিকার নিশ্চিতকরণে সংসদে আনা বিল "ফিলিবাস্টার্ড"(কৌশলে বিল আটকে রাখা, যাতে সংসদের অধিবেশন শেষ হওয়ার আগে যাতে এ বিষয়ে ভোট না আয়োজিত হয়) হওয়ায় সংসদ ভবনের সামনে দলটি গণবিক্ষোভের আয়োজন করে। বিক্ষোভটি পুলিশ ছত্রভঙ্গ করে দেয়।
১৯০৮ সালের ফেব্রুয়ারিতে প্রধানমন্ত্রী হার্বার্ট হেনরি আসকুইথের কাছে প্রতিবাদনামা দিতে সংসদে প্রবেশ করতে গিয়ে তিনি প্রথমবারের মত গ্রেফতার হন। ১৯১৮ সালের পূর্বে এভাবে তিনি নয়বার গ্রেফতার হন।
প্যাঙ্কহার্স্টের দলটি সকল প্রকার রাজনৈতিক দলের সাথে সংস্রব থেকে নিজেদের বিরত রেখেছিল। লিবারেল পার্টি নারীর ভোটাধিকার আদায়ে আইন পাসে অস্বীকৃতি জানালে লিবারেল পার্টি এবং ডব্লিউএসপিইউয়ের মধ্যে সংঘাত অনিবার্য হয়ে দাঁড়ায়।
পার্টিনেতা বিলিংটন গ্রেইগ তৃণমূল ভোটাধিকারকর্মীদের অধিকতর ক্ষমতা দানের আহবান জানান। প্যাঙ্কহার্স্ট এর বিরোধিতা করলে বিলিংটন গ্রেইগ এবং শার্লট ডেসপার্ড ১৯১৪ সালে উইমেনস ফ্রিডম লিগ প্রতিষ্ঠা করে।
১৯০৮ সালের ২৬শে জুন হাইড পার্কে ৫,০০,০০০ মহিলা ভোটাধিকার আদায়ের লক্ষ্যে আন্দোলন করে। কিন্তু সংসদ সদস্যরা এই আন্দোলন উপেক্ষা করেন। ক্রোধান্বিত হয়ে দুইজন ডব্লিউএসপিইউ কর্মী দশ নং ডাউনিং স্ট্রিটে প্রধানমন্ত্রীর বাসভবনে পাথর নিক্ষেপ করে।
১৯০৯ সালে সংগঠনের কর্মীরা অনশন শুরু করেন। এটি কার্যকর প্রমাণিত হলে জেলবন্দি কর্মীরাও অনশন শুরু করেন। জেলে তাদের জোর করে খাওয়ানো হতো।
সংবাদমাধ্যমগুলো এসকল পদক্ষেপের বিষয়ে মিশ্র প্রতিক্রিয়া দেখায়। কেউ কেউ প্যাঙ্কহার্স্টের বক্তৃতার প্রশংসা করলেও অনেকেই সহিংস পদক্ষেপের সমালোচনা করেন। ১৯০৬ সালে ডেইলি মেইল তাদের সাফ্রাজিস্ট হিসেবে আখ্যা দিলে এটি ডব্লিউএসপিইউয়ের কর্মীদের মধ্যে ব্যাপক জনপ্রিয়তা পায়।
১৯১০ সালের নির্বাচনে লিবারেল পার্টির হারের পর সাংবাদিক হেনরি ব্রেইলসফোর্ড একটি "মীমাংসা কমিশন"গঠন করেন। এর সদস্য ছিলেন ৫৪ জন সাংসদ। ঐ কমিশনের প্রস্তাবিত বিলে কিছু সীমাবদ্ধতা থাকা সত্ত্বেও সেটি আইনে পরিণত হলে অনেক নারীর ভোটাধিকার নিশ্চিত করত । পার্লামেন্ট একে আইনে পরিণত করতে অস্বীকৃতি জানালে তিনি ১৮ নভেম্বর পার্লামেন্ট চত্বরে ৩০০ নারীর একটি শোভাযাত্রায় নেতৃত্ব দেন। স্বরাষ্ট্রমন্ত্রী উইনস্টন চার্চিলের নির্দেশে কঠোরভাবে বিক্ষোভকারীদের দমন করা হয়। দিনটি "ব্ল্যাক ফ্রাইডে" নামে পরিচিতি লাভ করে। এমেলিনের বোন মেরি জেন এতে অংশগ্রহণ করেন এবং আটক হন। জেল থেকে মুক্তির দুই দিন পরে তিনি মৃত্যুবরণ করেন।
পরবর্তীতে অনেকগুলো মীমাংসা বিল উত্থাপন করারা হয়, কিন্তু সবগুলোই ব্যর্থতায় পর্যবসিত হয়। ১৯১২ সালের মার্চে প্যাঙ্কহার্স্ট জানালা ভাঙার কর্মসূচিতে যোগ দেন। ব্যাপক ক্ষয়ক্ষতি সাধিত হওয়ায় তিনি "সম্পত্তি নষ্টের চক্রান্ত করার" অভিযোগে দোষী সাব্যস্ত হন। তাঁর মেয়ে ক্রিস্টাবেলের বিরুদ্ধে মামলা হলেও তিনি ফ্রান্সে পালিয়ে যেতে সক্ষম হন। হলোওয়ে জেলে বন্দি থাকার সময় তাকে জোর করে খাওয়ানো হত। জোর করে খাওয়ানোর নিষ্ঠুর এই প্রক্রিয়া ফোর্স ফিডিং নামে কুখ্যাত ছিল। এটি এমেলিনকে মানসিকভাবে বিপর্যস্ত করে।  অতঃপর প্যাঙ্কহার্স্ট আত্মহত্যার হুমকি দিলে ফোর্স ফিডিংয়ের প্রচেষ্টায় ছেদ পড়ে।
"ক্যাট এন্ড মাউস" আইন প্রয়োগ করে আসকুইথ সরকার প্যাঙ্কহার্স্টসহ অনেক সাফ্রাজিস্টকে মুক্তি দেয়। তা সত্ত্বেও তাকে প্রায়ই গ্রেফতার করা হত। হয়রানি এড়ানোর লক্ষ্যে তিনি প্রায়ই ছদ্মবেশ পরিধান করতেন। এমনকি একজন জুজুৎসু জানা মহিলা তার নিরাপত্তারক্ষী হিসেবে কাজ করতেন।